./data/phi1212/phi002/phi1212.phi002.perseus-lat1.xml
Apuleius
Huius adhaerebat lateri senex iam gravis in annis, qui, ut primum me conspexit, Est inquit  Hercule Lucius, et offert osculum et statim incertum quidnam in aurem mulieris obganniit   Quin  inquit  Etiam ipse parentem tuam accedis et salutas?  Vereor inquam  Ignotae mihi feminae, et statim rubore suffusus deiecto capite restiti  At illa obtutum in me conversa En inquit Sanctissimae Salviae matris generosa probitas  Sed et cetera corporis execrabiliter ad regulam sunt congruentia: inenormis proceritas, succulenta gracilitas, rubor temperatus, flavum et inaffectatum capillitium, oculi caesii quidem sed vigiles et in aspectu micantes, prorsus aquilini, os quoquoversum floridum, speciosus et immeditatus incessus